**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Կոտայքի մարզի Բյուրեղավան համայնքում տեղական տուրքերի 2025 թվականի տեսակներն ու դրույքաչափերը սահմանելու մասին», «Հայաստանի Հանրապետության Կոտայքի մարզի Բյուրեղավան համայնքում տեղական վճարների 2025 թվականի տեսակները, դրույքաչափերն ու արտոնությունները և համայնքի կողմից մատուցվող ծառայությունների դիմաց գանձվող վճարների 2025 թվականի դրույքաչափերը սահմանելու մասին» և «Հայաստանի Հանրապետության Կոտայքի մարզի Բյուրեղավան համայնքի վարչական տարածքում աղբահանության վճարի 2025 թվականի դրույքաչափերը, հաշվարկման մեթոդները և արտոնությունները սահմանելու մասին» Բյուրեղավան համայնքի ավագանու որոշումների նախագծերի վերաբերյալ**

 1.«Հայաստանի Հանրապետության Կոտայքի մարզի Բյուրեղավան համայնքում տեղական տուրքերի 2025 թվականի տեսակներն ու դրույքաչափերը սահմանելու մասին» Բյուրեղավան համայնքի ավագանու որոշման նախագծի.

 1) 1-ին կետում «Բյուրեղավան» բառից առաջ անհրաժեշտ է լրացնել «Հայաստանի Հանրապետության Կոտայքի մարզի» բառերը՝ նկատի ունենալով նախագծի վերնագրի բահանջները: Հիշյալ դիտողությունը բխում է «Նորմատիվ իրավական ակտերի» մասին օրենքի 12-րդ հոդվածի 1-ին մասի պահանջներից:

 2) 1-ին հավելվածի «1.1» կետի համարակալումն անհրաժեշտ է փոխարինել ամբողջական թվով, մասնավորապես, «2.» թվով և հաջորդիվ վերանայել կետերի համարակալումը: Նույն դիտողությունը վերաբերում է նաև 1-ին հավելվածի 4-րդ կետի «4.1)», «4.2)» ենթակետերին՝ նկատի ունենալով, որ նոր ակտ է ընդունվում, ուստի կետերի և ենթակետերի համարակալումը պետք է լինի ամբողջական թվերով:

 3) 1-ին հավելվածի 12-րդ կետի 5-րդ ենթակետում «25» թիվն անհրաժեշտ է փոխարինել «25 %-ի չափով» բառերով՝ նկատի ունենալով «Տեղական տուրքերի և վճարների մասին» օրենքի 12-րդ հոդվածի 1-ին մասի 14-րդ կետի «ե» ենթակետի պահանջները:

 4) 1-ին հավելվածի 17-րդ կետն անհրաժեշտ է հանել՝ նկատի ունենալով, որ «Տեղական տուրքերի և վճարների մասին» օրենքում նման տուրք սահմանված չէ:

 2. «Հայաստանի Հանրապետության Կոտայքի մարզի Բյուրեղավան համայնքում տեղական վճարների 2025 թվականի տեսակները, դրույքաչափերն ու արտոնությունները և համայնքի կողմից մատուցվող ծառայությունների դիմաց գանձվող վճարների 2025 թվականի դրույքաչափերը սահմանելու մասին» Բյուրեղավան համայնքի ավագանու որոշման նախագծի 1-ին կետում «Բյուրեղավան» բառից առաջ անհրաժեշտ է լրացնել «Հայաստանի Հանրապետության Կոտայքի մարզի» բառերը՝ նկատի ունենալով նախագծի վերնագրի բահանջները: Հիշյալ դիտողությունը բխում է «Նորմատիվ իրավական ակտերի» մասին օրենքի 12-րդ հոդվածի 1-ին մասի պահանջներից:

 3.«Հայաստանի Հանրապետության Կոտայքի մարզի Բյուրեղավան համայնքի վարչական տարածքում աղբահանության վճարի 2025 թվականի դրույքաչափերը, հաշվարկման մեթոդները և արտոնությունները սահմանելու մասին» Բյուրեղավան համայնքի ավագանու որոշման նախագծի.

 1) 1-ին կետում «Բյուրեղավան» բառից առաջ անհրաժեշտ է լրացնել «Հայաստանի Հանրապետության Կոտայքի մարզի» բառերը՝ նկատի ունենալով նախագծի վերնագրի բահանջները: Հիշյալ դիտողությունը բխում է «Նորմատիվ իրավական ակտերի» մասին օրենքի 12-րդ հոդվածի 1-ին մասի պահանջներից:

 2) 1-ին կետի «2.1)», «2.2)», «3.1)», «3.2)» և «3.3)» ենթակետերի համարակալումն անհրաժեշտ է փոխարինել ամբողջական թվով՝ նկատի ունենալով, որ նոր ակտ է ընդունվում, ուստի ենթակետերի համարակալումը պետք է լինի ամբողջական թվերով:

 3) 1-ին կետի 3-րդ ենթակետում անհրաժեշտ է վերանայել հղումը 2.2-րդ ենթակետին՝ նկատի ունենալով, որ հիշյալ ենթակետում դրույքաչափեր չեն սահմանվում:

**Իրավական ակտերի փորձաքննության**

**գործակալության պետ`**

**Է. ՄԱՐԳԱՐՅԱՆ**